Hoppbakkene i Nizjnij Novgorod

Hoppbakkene i Nizjnij Novgorod i Russland ligger i søsrskråningen til elva Volga, og hadde før siste ombygging størrelse K110, K84, K48, K20 og K17.НТА-Приволжье: Реконструкцию нижегородского трамплина К-110 планируется завершить в октябре 2007 года  (russisk, 11. juli 2006, besøkt 20. mai 2012) Anlegget er pr. mai 2012 under ombygging, og vil etter ombyggingen ha hoppbakker med K125, K95 og K60. Hoppanlegget er eid av Nizjnij Novgorod oblast.

Bakkerekorden i K110-bakken er 124 meter, satt av Dmitrij Vasiljev 28. februar 2006. (Kilde: Skisprungschanzen-Archiv. SDJUSJOR oppgir at rekorden er 126 meter, satt av Dmitrij Ipatov.СДЮШОР по прыжкам с трамплина и лыжному двоеборью (Hopp- og kombinertskolen i Nizjnij Novgorod): История  (russisk, besøkt 20. mai 2012)) I K84-bakken er rekorden 89,5 meter, satt av Denis Kornilov 14. september 2002.

Historie
Den første hoppbakken i Nizjnij Novgorod var en 15-metersbakke som ble bygd før 2. verdenskrig. En K30-bakke ble bygd i 1947; den ble utvidet til K40 i 1950. Da et nytt skihoppanlegg med K80- og K50-bakke ble åpnet i 1958, var den største bakken Sovjetunionens største hoppbakke. Storbakken med K110 ble bygd i 1973.

Etter Sovjetunionens sammenbrudd ble hoppbakkene i Nizjnij Novgorod, i likhet med de fleste andre hoppbakkene i Russland, stående uten nødvendig vedlikehold eller oppgraderinger. I 2005 ble K48-bakken modernisert,Sportcanals.ru: НИЖНИЙ НОВГОРОД ТРАМПЛИНЫ РОССИИ (besøkt 20. mai 2012) og året etter planla myndighetene i Nizjnij Novgorod oblast at storbakken skulle ombygges innen høsten 2007. Men økonomiske problemer gjorde at ombyggingen av storbakken ikke kunne gjennomføres, og bakken ble i stedet stengt i 2008 på grunn av sikkerhetsmangler. Senere er tårnet i storbakken blitt revet, mens de mindre bakkene har fått nye plastmatter.

En arkitektkonkurranse om å formgi et nytt skihoppanlegg i 2008/09 ble vunnet av det østerrikske firmaet Malojer. Manglende økonomi gjorde at prosjektet igjen ble lagt på is, men i 2011 ga myndighetene i Nizjnij Novgorod oblast klarsignal til at prosjektet kunne settes i gang. Det nye skianlegget skal stå ferdig i 2014, og vil da bestå av hoppbakker med størrelse K125, K95 og K60, og romme 15 000 tilskuere. Det skal også bygges 5 kilometer langrennsløyper og nye lokaler for hopp- og kombinertskolen SDJUSJOR.НТА-Приволжье: Нижегородский "Строймост" построит комплекс трамплинов в Н.Новгороде (russisk, 6. februar 2012, besøkt 20. mai 2012)Nnovgorod.rfn.ru: Нижегородский трамплинный комплекс реконструируют: детали проекта (russisk, 26. mars 2012, besøkt 20. mai 2012)Moskovskij Komsomolets: Трамплин в Сочи (russisk, 28. mars 2012, besøkt 20. mai 2012)

Kilder
Skisprungschanzen-Archiv: Nizhniy Novgorod (engelsk, besøkt 20. mai 2012)
Skisprungschanzen-Archiv: Ski jumping facility at Nizhniy Novgorod to be build (engelsk, 21. juli 2011, besøkt 20. mai 2012)

Kategori:Hoppbakker i Russland
Kategori:Nizjnij Novgorod oblast